CELEX: 32020D1385
Language: sk
Date: 2020-10-01 00:00:00
Title: Rozhodnutie Rady (SZBP) 2020/1385 z 1. októbra 2020, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi

2.10.2020   
               
               
                  SK
               
               
                  Úradný vestník Európskej únie
               
               
                  L 320/9
               
            
         ROZHODNUTIE RADY (SZBP) 2020/1385
         z 1. októbra 2020,
         ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 31. júla 2015 prijala rozhodnutie (SZBP) 2015/1333 (1) o reštriktívnych opatreniach s ohľadom na situáciu v Líbyi.
                  
               
                     (2)
                  
                  
                     Rada 27. marca 2020 prijala rozhodnutie (SZBP) 2020/458 (2).
                  
               
                     (3)
                  
                  
                     Reštriktívne opatrenia týkajúce sa jednej osoby by sa mali predĺžiť o ďalšie obdobie šiestich mesiacov a záznamy týkajúce sa dvoch osôb by sa mali vypustiť.
                  
               
                     (4)
                  
                  
                     Rozhodnutie (SZBP) 2015/1333 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2015/1333 sa mení takto:
            
                        (1)
                     
                     
                        V článku 17 sa odseky 3 a 4 nahrádzajú takto:
                        
                           „3.   Opatrenia uvedené v článku 8 ods. 2 sa uplatňujú vo vzťahu k záznamu č. 15 v prílohe II do 2. apríla 2021.
                        
                        
                           4.   Opatrenia uvedené v článku 9 ods. 2 sa uplatňujú vo vzťahu k záznamu č. 20 v prílohe IV do 2. apríla 2021.“
                        
                     
                  
                        (2)
                     
                     
                        Príloha II a príloha IV sa menia v súlade s prílohou k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 1. októbra 2020
            
               
                  Za Radu
               
               
                  predseda
               
               M. ROTH
            
         
         
            (1)  Rozhodnutie Rady (SZBP) 2015/1333 z 31. júla 2015 o reštriktívnych opatreniach s ohľadom na situáciu v Líbyi, ktorým sa zrušuje rozhodnutie 2011/137/SZBP (Ú. v. EÚ L 206, 1.8.2015, s. 34).
         
            (2)  Rozhodnutie Rady (SZBP) 2020/458 z 27. marca 2020, ktorým sa mení rozhodnutie (SZBP) 2015/1333 o reštriktívnych opatreniach s ohľadom na situáciu v Líbyi (Ú. v. EÚ L 97, 30.3.2020, s. 13).
      
      
         
            PRÍLOHA
            Rozhodnutie (SZBP) 2015/1333 sa mení takto:
            
                        (1)
                     
                     
                        V prílohe II (Zoznam osôb a subjektov podľa článku 8 ods. 2) sa zo zoznamu uvedeného v časti A (Osoby) vypúšťa záznam č. 14 (týkajúci sa osoby menom SALEH ISSA GWAIDER, Agila) a záznam č. 16 (týkajúci sa osoby menom ABU SAHMAIN, Nuri);
                     
                  
                        (2)
                     
                     
                        V prílohe IV (Zoznam osôb a subjektov podľa článku 9 ods. 2) sa zo zoznamu uvedeného v časti A (Osoby) vypúšťa záznam č. 19 (týkajúci sa osoby menom SALEH ISSA GWAIDER, Agila) a záznam č. 21 (týkajúci sa osoby menom ABU SAHMAIN, Nuri).